open-index/open-wikipedia-markdown huggingface dataset:
ராம்துலார் கவுர்

**இராம்துலார் கவுர்** (*Ramdular Gaur*)(பிறப்பு: 1973) ஓர் இந்திய அரசியல்வாதி ஆவார். இவர் உத்தரபிரதேச மாநிலத்தின் சோன்பத்ரா மாவட்டத்தில் உள்ள, பழங்குடியினருக்காக ஒதுக்கப்பட்ட துத்தி சட்டமன்றத் தொகுதியிலிருந்து உத்தரப் பிரதேச சட்டமன்ற உறுப்பினராக இருந்துள்ளார். 2022ஆம் ஆண்டு நடைபெற்ற உத்தரபிரதேச சட்டமன்றத் தேர்தலில், பாரதிய ஜனதா கட்சி சார்பில் போட்டியிட்டு வெற்றி பெற்றார்.

## ஆரம்பகால வாழ்க்கை மற்றும் கல்வி
இராம்துலார் கவுர், உத்தரப் பிரதேச மாநிலம் சோன்பத்ரா மாவட்டத்தின் துத்தி பகுதியைச் சேர்ந்தவர். இவர் மறைந்த இராம்தானியின் மகனாவார். இவர் உத்தரப் பிரதேசத்தின் காசிபூர் மாவட்டத்தில் உள்ள சௌக்தி சௌரா இடைநிலைப் பள்ளியில் இடைநிலை கல்வியைப் பயின்று, 1992ஆம் ஆண்டு உத்தரப் பிரதேச மாநில இடைநிலைக் கல்வி வாரியம் நடத்திய தேர்வுகளில் தேர்ச்சி பெற்றார்.

## அரசியல் வாழ்க்கை
2022ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், துத்தி சட்டமன்றத் தொகுதியில் பாரதிய ஜனதா கட்சி சார்பில் போட்டியிட்டு வெற்றி பெற்றார். இத்தேர்தலில் இவர் 84,407 வாக்குகள் பெற்று, தனது நெருங்கிய போட்டியாளரான சமாஜ்வாதி கட்சியைச் சேர்ந்த விஜய் சிங் கோண்டை 6,297 வாக்குகள் வித்தியாசத்தில் தோற்கடித்தார்.

## குற்றவியல் வழக்கு
2014ஆம் ஆண்டு நவம்பரில் நடைபெற்ற சிறுமி பாலியல் வன்கொடுமை சம்பவம் தொடர்பான குழந்தைகள் பாலியல் குற்றங்களிலிருந்து பாதுகாப்பு சட்டம் (POCSO) வழக்கில், 2023 ஆம் ஆண்டு டிசம்பர் 12 அன்று நீதிமன்றத்தால் குற்றவாளி என அறிவிக்கப்பட்டார். இதனைத் தொடர்ந்து, இவருக்கு 25 ஆண்டுகள் சிறைத் தண்டனை விதிக்கப்பட்டது.

இந்த தீர்ப்பின் காரணமாக, இவர் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார். இதனைத் தொடர்ந்து, துத்தி சட்டமன்றத் தொகுதிக்கான இடைத்தேர்தல் 2023ஆம் ஆண்டு நடைபெற்றது.

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
பூபேஷ் சௌபே

**பூபேசு சௌபே** (*Bhupesh Chaubey*) ஓர் இந்திய அரசியல்வாதியும் உத்திரப் பிரதேச மேனாள்  சட்டமன்ற உறுப்பினரும் ஆவார். இவர் உத்தரபிரதேச மாநிலத்தின் சோன்பத்ரா மாவட்டத்தில் அமைந்துள்ள இராபர்ட்கஞ்ச் சட்டமன்றத் தொகுதியை பிரதிநிதித்துவப்படுத்தும் உத்தரப் பிரதேச சட்டமன்ற உறுப்பினராகப் பணியாற்றினார். இவர் பாரதிய ஜனதா கட்சியைச் சேர்ந்தவர்.

## அரசியல் வாழ்க்கை
பூபேசு சௌபே, 2017ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் இராபர்ட்சுகஞ்ச் சட்டமன்றத் தொகுதியிலிருந்து தேர்ந்தெடுக்கப்பட்டார். இதன்பின்னர் தொடர்ந்து, உத்தரப் பிரதேச சட்டமன்ற உறுப்பினராகவும், பாரதிய ஜனதா கட்சியின் பிரதிநிதியாகவும் செயல்பட்டு வருகிறார்.

## வகித்த பதவிகள்

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
அனில் குமார் மௌரியா

**அனில் குமார் மௌரியா** (*Anil Kumar Maurya*) ஓர் இந்திய அரசியல்வாதி ஆவார். இவர் இந்தியாவின் உத்தரபிரதேச மாநில 17-ஆவது உத்தரபிரதேச சட்டமன்ற உறுப்பினராகப் பணியாற்றி வருகிறார். சோன்பத்ரா மாவட்டத்தில் அமைந்துள்ள கோராவல் சட்டமன்றத் தொகுதியை பிரதிநிதித்துவப்படுத்தும் இவர், பாரதிய ஜனதா கட்சியின் உறுப்பினராக உள்ளார்.

## ஆரம்பகால வாழ்க்கை
அனில் குமார் மௌர்யா 1969 ஆம் ஆண்டு அக்டோபர் 20 அன்று, உத்தரபிரதேச மாநிலம் வராணாசி மாவட்டத்தில் உள்ள அகாதா கிராமத்தில் பிறந்தார். தனது தொடக்கக் கல்வியை சொந்த ஊரிலேயே பயின்றார். 2008 ஆம் ஆண்டு, வராணாசியில் உள்ள மகாத்மா காந்தி காசி வித்யாபீடம் பல்கலைக்கழகத்தில் முனைவர் பட்டம் (Ph.D.) பெற்றார். காசி வித்யாபீடத்தில் கல்வி பயின்ற காலத்திலிருந்தே அரசியல் நடவடிக்கைகளில் ஈடுபடத் தொடங்கினார்.

## அரசியல் வாழ்க்கை
2007ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், மிர்சாபூர் மாவட்டத்தின் ராஜ்கர் சட்டமன்றத் தொகுதியில் இருந்து பகுஜன் சமாஜ் கட்சி வேட்பாளராக போட்டியிட்டு, உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார்.  

2012ஆம் ஆண்டு நடைபெற்ற தேர்தலில் இவர் தோல்வியடைந்தார். 2016ஆம் ஆண்டு கட்சிக்கு எதிரான நடவடிக்கைகளில் ஈடுபட்டதாகக் கூறி, பகுஜன் சமாஜ் கட்சியிலிருந்து நீக்கப்பட்டார்.  

இதன் பின்னர், இவர் பாரதிய ஜனதா கட்சியில் இணைந்தார். 2017ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், சோன்பத்ரா மாவட்டத்தின் கோராவல் சட்டமன்றத் தொகுதியில் போட்டியிட்டு, சமாஜ்வாதி கட்சி வேட்பாளர் ரமேஷ் சந்திராவை 57,649 வாக்குகள் வித்தியாசத்தில் தோற்கடித்து வெற்றி பெற்றார்.

## வகித்த பதவிகள்

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
பிசுவான் சட்டமன்றத் தொகுதி

**பிசுவான் சட்டமன்றத் தொகுதி** *(Biswan Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது சீதாப்பூர் மாவட்டத்தில் அமைந்துள்ளது. பிசுவான், சீதாபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
ராமா சங்கர் சிங்

**இராமா சங்கர் சிங்** (*Rama Shankar Singh*) (பிறப்பு: 15 சூலை 1969) இந்திய அரசியல்வாதியும், உத்தரப் பிரதேசம் மாநிலத்தின் 17-ஆவது சட்டமன்ற உறுப்பினரும் ஆவார். இவர் மிர்சாப்பூர் மாவட்டத்தில் உள்ள மாரிகான் சட்டமன்றத் தொகுதியை பிரதிநிதித்துவப்படுத்துகிறார். இவர் பாரதிய ஜனதா கட்சியின் உறுப்பினர் ஆவார்.

2006ஆம் ஆண்டு, இவரது கிராம வளர்ச்சிப் பணிகளுக்காக (மாதிரி கிராமம்) இந்தியக் குடியரசுத் தலைவர் அப்துல் கலாம் அவர்களால் பாராட்டப்பட்டார்.

## அரசியல் வாழ்க்கை
2017ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், இந்திய தேசிய காங்கிரசு வேட்பாளர் குலலிதேசு பதி திரிபாதியை 46,598 வாக்குகள் வித்தியாசத்தில் தோற்கடித்து வெற்றி பெற்றார்.

21 ஆகத்து 2019 அன்று, யோகி ஆதித்யநாத் அமைச்சரவையில் மாநில எரிசக்தி மற்றும் கூடுதல் எரிசக்தி ஆதாரங்கள் துறை அமைச்சராக நியமிக்கப்பட்டார்.

மேலும், தூய்மை இந்தியா (கிராமம்) திட்டத்தின் கீழ், உத்தரப் பிரதேச அரசால் "ஆதர்ஷ் கிராம்" திட்டத்திற்காக தேர்வு செய்யப்பட்டார்.

## பதவிகள்

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
நோங்க்னம் ஆற்றுத் தீவு

**நோங்க்னம் ஆற்றுத் தீவு** *(Nongkhnum River Island)* என்பது இந்தியாவின் வட கிழக்கு மாநிலமான மேகாலயாவில் உள்ள மிகப்பெரிய நதி தீவாகும். இந்த தீவு மேற்கு மற்றும் தெற்கில் வா கின்ஷி நதியாலும், வடக்கு மற்றும் கிழக்கில் நமிலியாங் நதியாலும் உருவாகிறது. ஆசியாவின் இரண்டாவது பெரிய ஆற்றுத் தீவு என்று பெரும்பாலும் தவறாக கூறப்படுகிறது காரணம் குறிப்பாக சுற்றுலாவை மேம்படுத்துவதற்காக, ஆசியாவில் நோங்க்னம் தீவை விட மிகப் பெரிய அளவில் ஏராளமான நதி தீவுகள் உள்ளன.
## அமைவிடம்

மேகாலயாவின் மேற்கு காசி மலை மாவட்டத்தில், மாவட்ட தலைமையகமான நோங்ஸ்டாயினிலிருந்து சுமார் 14 கி.மீ தொலைவிலும், மைராங் துணைப்பிரிவிலிருந்து சுமார் 63 கி.மீ தொலைவிலும் இந்தத் தீவு அமைந்துள்ளது .

## சுற்றுலா ஈர்ப்புகள்

இத் தீவில் மணல் நிறைந்த கடற்கரையும், வெய்னா நீர்வீழ்ச்சி மற்றும் லாங்ஷியாங் நீர்வீழ்ச்சி ஆகிய இரண்டு நீர்வீழ்ச்சிகளும் உள்ளன. உள்ள மோசமான உள்கட்டமைப்பு காரணமாக இத் தீவிற்கு சுற்றுலாப் பயணிகளின் வருகை குறைவாகவே உள்ளது.

## மேற்கோள்கள்

## வெளி இணைப்புகள்
* West Khasi Hills district website

பகுப்பு:ஆற்றுத் தீவுகள்
சஞ்சீவ் குமார் (உத்தரப்பிரதேச அரசியல்வாதி)

**சஞ்சீவ் குமார்** (*Sanjiv Kumar*) ஓர் இந்திய அரசியல்வாதி ஆவார். இவர் இந்தியாவின் உத்தரபிரதேச மாநிலத்தின் 17-ஆவது சட்டமன்ற உறுப்பினராகப் பணியாற்றியுள்ளார். உத்தரப் பிரதேச மாநிலம் சோன்பத்ரா மாவட்டத்தில் அமைந்துள்ள, பழங்குடியினருக்காக ஒதுக்கப்பட்ட ஓப்ரா சட்டமன்றத் தொகுதியை இவர் பிரதிநிதித்துவப்படுத்தினார். இவர் பாரதிய ஜனதா கட்சியின் உறுப்பினராக உள்ளார்.

## அரசியல் வாழ்க்கை
சஞ்சீவ் குமார், பாரதிய ஜனதா கட்சியின் செயற்பாட்டாளராக அரசியல் வாழ்க்கையைத் தொடங்கினார். 2017 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், ஓப்ரா சட்டமன்றத் தொகுதியில் பாரதிய ஜனதா கட்சி சார்பில் போட்டியிட்டு வெற்றி பெற்றார். இத்தேர்தலில் இவர், சமாஜ்வாதி கட்சியைச் சேர்ந்த தனது நெருங்கிய போட்டியாளரான ரவி கோண்டை 44,269 வாக்குகள் வித்தியாசத்தில் தோற்கடித்தார்.

## வகித்த பதவிகள்

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
அனுராக் சிங் (அரசியல்வாதி)

**அனுராக் சிங்** (*Anurag Singh*) (பிறப்பு: 24 சூலை 1971) இந்திய அரசியல்வாதியும், உத்தரப் பிரதேசம் மாநில சட்டமன்ற உறுப்பினரும் ஆவர். இவர் மிர்சாபூர் மாவட்டத்தில் உள்ள சுனார் சட்டமன்றத் தொகுதியை பிரதிநிதித்துவப்படுத்துகிறார். அனுராக் சிங் பாரதிய ஜனதா கட்சியின் உறுப்பினராக சுனார் சட்டமன்றத் தொகுதியில் இரண்டாவது முறையாக சட்டமன்ற உறுப்பினராக தேர்வானார். இவர் ஓம் பிரகாசு சிங்கின் (முந்தைய உத்தரப் பிரதேச பாஜக மாநில தலைவர், அமைச்சர்) மகன் ஆவார்.

## ஆரம்பக் காலம் மற்றும் கல்வி
சிங் மிர்சாபூர் மாவட்டம் பழங்குடியினர் பட்டேல் குடும்பத்தில் பிறந்தார்.  
இவர் ஆரம்பக் கல்வியை வரானாசியில் முடித்தார். பிறகு தயானந்த ஆங்கிலோ-வேதப் பள்ளியில் பள்ளிக் கல்வியினை முடித்தார். வரானாசியில் இளங்கலை படிப்பினை முடித்தப் பின்னர் புண்டேல்காண்ட் பல்கலைக்கழகத்தில் முதுநிலை வணிக மேலாண்மை படிப்பினை முடித்தார்.

## அரசியல் வாழ்க்கை
அனுராக் சிங், உத்தரப் பிரதேச அரசியல்வாத குடும்பத்தை சேர்ந்தவர். இவரது தந்தை ஓம் பிரகாஷ் சிங் கல்லியான் சிங் அரசில் அமைச்சராகவும், உத்தரப் பிரதேச பா.ஜா.க மாநிலத் தலைவர் பதவியிலும் இருந்தார்.

அனுராக் சிங் பாரதிய ஜனதா கட்சி வேட்பாளராக சட்டமன்றத் தேர்தலில் போட்டியிட்டு, சமாஜ்வாதி கட்சி வேட்பாளர் ஜக்தம்பா சிங் பட்டேலை 62,228 வாக்குகளால் தோற்கடித்தார். 2022ஆம் ஆண்டில், அனுராக் சிங் மீண்டும் வெற்றி பெற்று, அப்ப்னா தால் கமேராவாடி மற்றும் சமாஜ்வாதி கட்சி கூட்டணி வேட்பாளர் ராமசங்கர் பிரசாத் சிங்கை 47,614 வாக்குகளால் வென்றார்.

அவர் 1989ஆம் ஆண்டு இராட்ரிய சுவயம் சங்கயில் சேர்ந்தார். 1990ஆம் ஆண்டு ராஷ்டிரிய சுயம்சேவாக் சங்க "முக்யா ஷிக்ஷக்" ஆனார். பின்னர் அகில பாரதிய வித்யார்தி பரிஷத்தில் சேர்ந்து தயானந்த ஆங்கிலோ-வேத அலகின் துணைத் தலைவர் ஆனார். 2008ஆம் ஆண்டு, பாரதிய ஜனதா இளைஞர் அணியின் மாநில செயற்குழு உறுப்பினராக ஆனார்.

2009ஆம் ஆண்டு, மிர்சாபூர் பகுதியில் பாரதிய ஜனதா கட்சியின் சார்பில் பாராளுமன்றத் தேர்தலில் போட்டியிட்டார். ஆனால் வெற்றி பெறவில்லை. 2010ஆம் ஆண்டு, உத்தரப் பிரதேச பா.ஜா.க மாநில செயற்குழு உறுப்பினராக ஆனார்.

## அரசியல் செயல்பாடுகள்
1990ஆம் ஆண்டு இராம ஜன்மபூமி இயக்கத்தின் போது, அனுராக் சிங் வரானாசியில் கைது செய்யப்பட்டார்.

## பதவிகள்

## பார்க்கவும்
* உத்தரப் பிரதேச சட்டமன்றம்
* சுனார்
* மிர்சாபூர்
* பாரதிய ஜனதா கட்சி

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
குந்தா ஊராட்சி ஒன்றியம்

**குந்தா ஊராட்சி ஒன்றியம்** , தமிழ்நாட்டின் நீலகிரி மாவட்டத்தில் உள்ள 6 ஊராட்சி ஒன்றியங்களில் ஒன்றாகும்
{|refbegin}
# பாலகொலா
# தேவர்சோலை
# தங்காடு
# தேனாடு
# இத்தலார்
# கல்லக்கொரை
# நுந்தளா
# சுரேந்தர்நகர்
# முள்ளிகூர்
# எமரால்டு
# மேல்குந்தா
# கிண்ணகொரை
{|refend}
சிஏஎம் உயிரிக்கிளை

**சிஏஎம் உயிரிக்கிளை** (*CAM (clade)*) என்பது தாவர வகைப்பாட்டியல் அறிஞர்களிடையே கருத்து வேறுபாடு உடைய வகைமுறைமை ஆகும். இருப்பினும் 2022 ஆம் ஆண்டு முதல் இக்கருத்துரு கலந்துரையாடலுக்கு எடுத்துக் கொள்ளப்படுகிறது. *கிரிப்டிசுடா, ஆர்க்கியோபிளாசுடிடா மற்றும் மைக்ரோஏலியெல்லா*(CAM = *Cryptista, Archaeplastida, and Microheliella*) ஆகிய சொற்களின், சுருக்கப்பெயரை *சிஏஎம்* ஆகும்.

## உயிரிக்கிளைப் படம்

சிஏஎம்(CAM) என்பதன் வகைப்பாட்டுக் கிளைப்படம்:

## மேற்கோள்கள்

பகுப்பு:தாவர வகைப்பாட்டியல்
பகுப்பு:மெய்க்கருவுயிரிகள்
தி ரிப்

**தி ரிப்** (*The Rip (film)*) என்ற அமெரிக்க ஆங்கிலத் திரைப்படம்,  2026 ஆம் ஆண்டு வெளியானது. இந்தத் திரைப்படம் *மியாமி-டேட் கவுண்டி*யின் காவல் அதிகரியா ஷெரிப் கிறிஸ் காசியானோவின் உண்மைக் கதையை அடிப்படையாகக் கொண்டது. மறைத்து வைக்கப்பட்டிருந்த பணப் பரிமாற்றம் நடைபெறும் இடத்தில் சோதனை நடத்தும் போது, ​​கண்டெடுக்கப்பட்ட பெரிய தொகைப் பணத்தைத் திருட முயற்சிப்பதாகக் காவலர் குழு உறுப்பினர்களிடையே பிணக்கு ஏற்படுகிறது. ஒருவரையொருவர் சந்தேகிப்பதால், ஒரு குழுவாகச் செயல்படும் அந்த காவல்துறை அதிகாரிகளின் நம்பிக்கை எவ்வாறு சிதைகிறது என்பதை இந்தப் படம் விவரிக்கிறது. 

## மேற்கோள்கள்

பகுப்பு:உண்மை நிகழ்வுகளைத் தழுவிய திரைப்படங்கள் - அமெரிக்கா
மலேசிய சமூக நீதிக் கட்சி

**மலேசிய சமூக நீதிக் கட்சி** அல்லது **பெகெமாஸ்** (ஆங்கிலம்: *Malaysian Social Justice Party* அல்லது *Youth Front Party*; மலாய்: *Parti Keadilan Masyarakat Malaysia*; (**PEKEMAS**); சீனம்: 马来西亚社会正义党) என்பது வீரப்பன் வீராத்தான், டான் சீ கூன் மற்றும் சையத் உசைன் அலாத்தாஸ் ஆகியோரால் 1972-இல் உருவாக்கப்பட்ட ஓர் அரசியல் கட்சியாகும். சூலை 19, 1974 அன்று, மலேசிய மர்கேன் கட்சியுடன் *([[:en:Parti Marhaen Malaysia|Parti Marhaen Malaysia]])* இணைந்தது.  இருப்பினும் 1982-இல் இந்தக் கட்சி கலைக்கப்பட்டது.

## வரலாறு
இந்தக் கட்சி, 1972-ஆம் ஆண்டு, வீரப்பன் வீராத்தான், டான் சீ கூன் மற்றும் சையத் உசைன் அலாத்தாஸ் ஆகியோரால் உருவாக்கப்பட்டது.  கெராக்கான் கட்சியின் இணை நிறுவனர் லிம் சோங் இயூ *([[:en:Lim Chong Eu|Lim Chong Eu]])*, புதிதாக தோற்றுவிக்கப்பட்ட பாரிசான் நேசனல் (முன்பு தேசிய முன்னணி) கூட்டணியில் கெராக்கான் கட்சியை இணைத்த பிறகு, வீரப்பன் வீராத்தான், டான் சீ கூன் மற்றும் சையத் உசைன் அலாத்தாஸ் ஆகியோரால் உருவாக்கப்பட்டது. 

பாரிசான் நேசனல் கூட்டணி; இன அடிப்படையிலான கட்சிகளை ஆதரிப்பதாக உணர்ந்ததால், டான் சீ கூன் அந்த நடவடிக்கையை கடுமையாக எதிர்த்தார். **பெகெமாஸ்** என்பது ஓர் இனவாதக் கட்சி அல்ல; அசல் கெராக்கான் கட்சிக் கொள்கைகளின் அடிப்படையில் உருவாக்கப்பட்டது.  இதன் பின்னர் மற்றொரு கெராக்கான் மக்களவை உறுப்பினர் வி. டேவிட் அவர்கள் பெகெமாஸ் கட்சியில் இணைந்தார்.

### மலேசிய புதிய பொருளாதாரக் கொள்கை

இருந்தபோதிலும், சர்ச்சைக்குரிய அரசாங்க ஆதரவு பெற்ற மலேசிய புதிய பொருளாதாரக் கொள்கையை டான் சீ கூன் ஆதரித்தார். அரசியலமைப்பின் 153 வது பிரிவின் கீழ் பூமிபுத்திராவுக்கு (மலாய்க்காரர்கள் மற்றும் பிற பழங்குடி மக்கள்) வழங்கப்பட்ட சலுகைகளை விரிவுபடுத்திய இந்தக் கொள்கை. மலாய்க்காரர்கலின் வறுமையைக் குறைப்பதற்கு உறுதியான நடவடிக்கை தேவை என்று அவர் உணர்ந்தார்.  சூலை 19, 1974 அன்று, முன்னாள் சோசலிச முன்னணித் தலைவர் அகமது போசுதமாம் தலைமையிலான சிறிய கட்சியான மர்கேன் கட்சி *(Parti Marhaen Malaysia),* பெகெமாஸ் கட்சியில் இணைந்தது. இது நகர்ப்புற மலாய்க்காரர்களிடையே கட்சிக்கு ஆதரவை அதிகரித்தது.

1974 பொதுத் தேர்தலில், பெகெமாஸ் கட்சி ஒரு மோசமான தோல்வியைச் சந்தித்தது. அந்தத் தேர்தலில் மலேசிய நாடாளுமன்றத்திற்கு போட்டியிட்ட 36 வேட்பாளர்களில் டான் சீ கூன் மட்டுமே வெற்றி பெற்றார். அதே நேரத்தில் மாநிலத் தேர்தல்களில், பினாங்கு சட்டமன்ற பாகன் ஜெர்மால் சட்டமன்றத் தொகுதியில் ஓங் யி ஆவ் மட்டுமே வெற்றி பெற்றார்.

1977=ஆம் ஆண்டு அரசியலில் இருந்து ஓய்வு பெறுவதாக டான் சீ கூன் அறிவித்தார். இருப்பினும் 1978-ஆம் ஆண்டு அவரின் பதவிக்காலம் முடியும் வரை அவர் தமது நாடாளுமன்றப் பதவியில் இருந்தார்.

## மேலும் காண்க

*மலேசியாவின் அரசியல்
*மலேசிய அரசியல் கட்சிகள்
*மக்கள் நீதிக் கட்சி

## மேற்கோள்கள்

## வெளி இணைப்புகள்

பகுப்பு:மலேசிய அரசியல் கட்சிகள்
பகுப்பு:மலேசிய அரசியல் வரலாறு
பகுப்பு:1972இல் நிறுவப்பட்ட அரசியல் கட்சிகள்
அனுவந்தியா ஆற்றுத் தீவு

**அனுவந்தியா ஆற்றுத் தீவு** *(Hanuwantiya)* என்பது இந்தியாவின் மத்தியப் பிரதேசத்தின் காண்ட்வா மாவட்டத்தில் அமைந்துள்ள ஓர் ஆற்றுத் தீவு ஆகும். மத்தியப் பிரதேச சுற்றுலா மேம்பாட்டுக் கழகமானது மாநிலத்தின் சுற்றுலாவை மேம்படுத்துவதற்காக  பல முயற்சிகளை மேற்கொண்டுவருகிறது. இத்தீவின் பெயரானது அருகிலுள்ள அனுவந்தியா கிராமத்திலிருந்து பெறப்பட்டது. மாநில சுற்றுலா மேம்பாட்டுக் கழகம் இந்த தீவை ஒரு சுற்றுலா மையமாக உருவாக்கியுள்ளது.

## போக்குவரத்து
தீவிற்கு அருகிலுள்ள விமான நிலையம் இந்தூர் மாவட்டத்தில் உள்ள தேவி அகல்யா பாய் வோல்கர் விமான நிலையம் ஆகும்.  இது அனுவந்தியாவில் இருந்து சுமார் 150 கி.மீ தொலைவில் அமைந்துள்ளது.  அருகிலுள்ள தொடருந்து நிலையம் காண்ட்வா மாவட்டத்தில் உள்ளது. இந்நிலையம் சுமார் 50 கி.மீ தொலைவில் உள்ளது. அனுவந்தியா இந்தூரிலிருந்து சாலை வழியாக சுமார் 150 கி.மீ தொலைவிலும், ஓம்காரேசுவரிலிருந்து 170 கி.மீ தொலைவிலும் உள்ளது.

## வானிலை
தீவில் ஆண்டு முழுவதும் மூன்று முக்கிய வானிலை நிலைகள் நிலவுகின்றன. குளிர் காலம் நவம்பரில் தொடங்கி மார்ச் வரை நீடிக்கும். சராசரி காலை வெப்பநிலை 5 °செல்சியசாகவும், பிற்பகல் வெப்பநிலை 15 °செல்சியசாகவும் இருக்கும். கோடை காலம் ஏப்ரல் முதல் சூன் வரை நீடிக்கும்.  பகல்நேர வெப்பநிலை தோராயமாக 45 °செல்சியசாகவும், குளிரான மாலை நேரங்களில் 24 °செல்சியசாகவும் இருக்கும். பருவமழை காலம் சூலையில் தொடங்கி அக்டோபர் வரை நீடிக்கும்.

## தண்ணீர் திருவிழா
தண்ணீர்த் திருவிழா  முதல் முறையாக 2016 ஆம் ஆண்டு பிப்ரவரி 12 முதல் 21  வரை நடைபெற்றது. விழாவின் போது, ​​காற்றாடி பறக்கவிடுதல், கைப்பந்து, நட்சத்திரப் பார்வை, மிதிவண்டி ஓட்டுதல், வான்குடை மிதவை மற்றும் பறவை கண்காணிப்பு போன்ற பல நடவடிக்கைகள் சுற்றுலாத் துறையால் ஏற்பாடு செய்யப்பட்டன.

## மேற்கோள்கள்

பகுப்பு:மத்தியப் பிரதேச சுற்றுலாத் தலங்கள்
பகுப்பு:ஆற்றுத் தீவுகள்
பகுப்பு:மத்தியப் பிரதேசப் புவியியல்
பகுப்பு:நருமதை
சித்தௌலி சட்டமன்றத் தொகுதி

**சித்தௌலி சட்டமன்றத் தொகுதி** *(Sidhauli Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது சீதாப்பூர் மாவட்டத்தில் அமைந்துள்ளது. சித்தௌலி, மோகன்லால்கஞ்ச் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
புருஷன்

**புருஷன்** வெளிவர இருக்கும் நகைச்சுவை அதிரடித் தமிழ்த் திரைப்படமாகும். விஷால், தமன்னா, யோகிபாபு ஆகியோர் நடிக்கும் இப்படத்தை சுந்தர் சி இயக்குகிறார்.

## நடிகர்கள்

## தயாரிப்பு
படத்தின் துண்டோட்டம் சனவரி 21, 2026 அன்று வெளியானது.
## மேற்கோள்கள்

பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:2026 தமிழ்த் திரைப்படங்கள்
பகுப்பு:ஹிப்ஹாப் தமிழா இசையமைத்த திரைப்படங்கள்
முண்டக்கை, வயநாடு

**முண்டக்கை, வயநாடு ** *(Mundakkai, Wayanad)* என்பது இந்தியாவின் தென் மாநிலமான கேரள மாநிலத்தின் வயநாடு மாவட்டத்தில் உள்ள ஒரு கோடைவாழிடமாகும்.

## புவியியல்
முண்டக்கை என்பது கேரளாவின் வயநாடு மாவட்டத்தில் மேற்குத் தொடர்ச்சி மலைத்தொடரில் அமைந்துள்ளது.

## 2024 முண்டக்கை நிலச்சரிவு
2024 ஆம் ஆண்டு சூலை மாதத்தில் பெய்த கனமழை காரணமாக மலைச்சரிவுகள் ஏற்பட்டதால், புஞ்சிரிமட்டம், முண்டக்கை, சூரல்மலை மற்றும் வெள்ளரிமலை ஆகிய கிராமங்களுக்கு அருகில் நிலச்சரிவுகள் ஏற்பட்டன. இந்த நிலச்சரிவுகள் கேரள வரலாற்றில் மிகவும் கொடிய இயற்கை பேரழிவுகளில் ஒன்றாக அமைந்தன. குறைந்தது 400 பேர் உயிரிழந்ததாக தகவல்கள் வெளியாகின.  நிலச்சரிவின் காரணமாக முழு கிராமமும் ஒரே இரவில் அடித்துச் செல்லப்பட்டது. 2025-ஆம் ஆண்டில்  முண்டக்கை மீண்டும் நிலச்சரிவுகளை எதிர்கொண்டது, ஆனால் 2024-ஆம் ஆண்டை விட சேதம் குறைவாக இருந்தது.

## மேலும் காண்க
* வயநாடு மாவட்டம்
* கல்பற்றா சட்டமன்றத் தொகுதி
* 2024 வயநாட்டு நிலச்சரிவுகள்

## மேற்கோள்கள்

பகுப்பு:வயநாடு மாவட்டத்தில் உள்ள ஊர்களும் நகரங்களும்
பகுப்பு:2024 இல் நிலச்சரிவுகள்
டான் சீ கூன்

**டான் சீ கூன்** (ஆங்கிலம்; மலாய்: *Tan Chee Khoon*; சீனம்: 陈志勤) (4 மார்ச் 1919 – 14 அக்டோபர் 1996) என்பவர் 1959 முதல் 1978 வரை மலேசிய அரசியலில் ஒரு முக்கிய நபராக விளங்கினார். ஒரு கட்டத்தில் அவர் மலேசிய நாடாளுமன்றத்தில் வெளிப்படையாகக் கருத்துகளை முன்வைத்ததற்காக "திருவாளர் எதிர்க்கட்சி" என்று செல்லப்பெயர் பெற்றார். அவர் 1964 முதல் 1969 வரை மலேசிய நாடாளுமன்றத்தில் அதிகாரப்பூர்வ எதிர்க்கட்சித் தலைவராக இருந்தார். 

அவர் முதலில் மலாயா தொழிலாளர் கட்சி மற்றும் மலாயா மக்கள் சமூகவுடைமை முன்னணி *([[:en:Malayan Peoples' Socialist Front|Malayan Peoples' Socialist Front]])* கூட்டணியின் தலைவராக இருந்தபோதிலும், அவர் பின்னர் மலேசிய மக்கள் இயக்கக் கட்சி (கெராக்கான்); மற்றும் மலேசிய சமூக நீதிக் கட்சி (பெகெமாஸ்) கட்சிகளை; பிற தலைவர்களுடன் இணைந்து நிறுவினார். அவர் மலேசிய மக்கள் இயக்கக் கட்சி (கெராக்கான்) கட்சியில் ஏமாற்றமடைந்த பிறகு மலேசிய சமூக நீதிக் கட்சி (பெகெமாஸ்) கட்சியை உருவாக்கினார்.

## அரசியல் வாழ்க்கை
1964-ஆம் ஆண்டில், கோலாலம்பூர், பத்து மக்களவைத் தொகுதியிலும், சிலாங்கூர் மாநில சட்டமன்றத் தொகுதியான கெப்போங் சட்டமன்றத் தொகுதியிலும் டான் சீ கூன் போட்டியிட்டார். 1964 மலேசியப் பொதுத்தேர்தலில் கூட்டணி எதிர்க்கட்சிகளைப் பெரிய அளவில் தோற்கடித்த போதிலும், டான் சீ கூன் இரண்டு இடங்களையும் வென்றார்.

மலேசிய நாடாளுமன்ற உறுப்பினராக இருந்த காலத்தில், அரசாங்கக் கொள்கைகளை முழுமையாக ஆராய்ந்து தமது கருத்துக்களை வெளிப்படையாகத் தெரிவித்ததன் மூலம் டான் சீ கூன் மக்கள் மத்தியில் நற்பெயர் பெற்றார். இதன் காரணமாக "திருவாளர் எதிர்க்கட்சி" என்று பெயர் பெற்றார்.

மலேசிய அரசியலமைப்பில் வேண்டுமென்றே செய்யப்பட்ட திருத்தங்களுக்கு எதிர்ப்பு தெரிவித்ததற்காகவும், மலாயாவை (பின்னர் மலேசியா) ஓர் இசுலாமிய நாடாக நிறுவுவதற்கு எதிரான அவரின் வெளிப்படையான எதிர்ப்பிற்காகவும் டான் சீ கூன் நன்கு அறியப்பட்டார். அவர் தமது தொகுதி மக்கள் மீதான நம்பிக்கைக்கும் பெயர் பெற்றவரும் ஆவார். அவர் வாரத்தில் குறைந்தது இரண்டு நாட்களாவது தமது அலுவலகத்தில் தொகுதி மக்களுக்குத் தனிப்பட்ட வகையில் சேவைகள் செய்தார்.

## விருதுகள்
* 
** - மலேசிய விருதுகள் (**PPM**) (1965)
** - மலேசிய விருதுகள் (**PSM**) – **[[டான் செரி]]** (1980)

## மேலும் காண்க

*மலேசியாவின் அரசியல்
*மலேசிய அரசியல் கட்சிகள்
*மக்கள் நீதிக் கட்சி

## மேற்கோள்கள்

## வெளி இணைப்புகள்

பகுப்பு:1919 பிறப்புகள்
பகுப்பு:1996 இறப்புகள்
பகுப்பு:மலேசிய மருத்துவர்கள்
பகுப்பு:மலேசிய மக்களவை உறுப்பினர்கள்
பகுப்பு:மலேசிய அரசியல்வாதிகள்
கைராபாரி

**கைராபாரி** (*Khoirabari*), இந்தியாவின் அசாம் மாநிலத்தின் போடோலாந்து பிரதேசம்,  வடக்கு அசாம் கோட்டம்,  தர்ரங் மாவட்டத்தில் உள்ள நகராட்சி ஆகும். இக்கிராமம் மாவட்ட நிர்வாகத் தலைமையிடமான மங்கல்தோய் நகரத்திற்கு வடமேற்கே 39.4 கிலோமீட்டர் தொலைவில் உள்ளது. 1983ஆம் அண்டில் கைராபாரி படுகொலைகள் மூலம் இக்கிராமம் நன்கறியப்படுகிறது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  16,842 குடியிருப்புகள்  கொண்ட கைராபாரி நகரத்தின்  மக்கள் தொகை 81,209 ஆகும். அதில் 40,983 ஆண்கள் மற்றும்  40,226 பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள்  வீதம் உள்ளனர்.  பாலின விகிதம் 1000 ஆண்களுக்கு 982 பெண்கள் வீதம் உள்ளனர். சராசரி எழுத்தறிவு  78.9% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 4,125  மற்றும் 42,782 ஆக உள்ளனர். இந்து சமயத்தினர் 98.08%, இசுலாமியர் 0.76% மற்றும் பிற சமயத்தினர்  0.19% வீதம்  உள்ளனர்.
## கல்வி
* கைராபாரி கல்லூரி

## வசதிகள்
* கைராபாரி தொடருந்து நிலையம் 
## இதனையும் காண்க
* கைராபாரி படுகொலைகள்
## மேற்கோள்கள்

## வெளி இணைப்புகள்
* https://udalguri.assam.gov.in/ 
பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:தர்ரங் மாவட்டம்
பெரிலியம் சயனைடு

**பெரிலியம் சயனைடு** (*Beryllium cyanide*) என்பது  Be(CN)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஒரு நச்சுத்தன்மை வாய்ந்த வெள்ளை நிற திடப்பொருள் ஆகும்.  தண்ணீரில் நீராற்பகுப்பு அடையும். முதன்முதலில் 1963 ஆம் ஆண்டில், பென்சீனில் உள்ள ஐதரசன் சயனைடு கரைசலுடன் டைமெத்தில் பெரிலியத்தைச் சேர்ப்பதன் மூலம் தயாரிக்கப்பட்டது.

::(CH3)2Be + 2 HCN → Be(CN)2 + 2 CH4

டைகுளோரோமீத்தேன் மற்றும் பெரிலியம் குளோரைடை டைபியூட்டைல் ஈதரில் வினைபுரியச் செய்வதன் மூலம் ஒரு பாதுகாப்பான நவீன தொகுப்பு முறை உருவாக்கப்பட்டுள்ளது. இந்த வினையை திரவ அம்மோனியாவில் நிகழ்த்தும்போது, Be(NH3)4(CN)2 என்ற அம்மோனியேட்டு கிடைக்கிறது.

பெரிலியம் சயனைடு, பிரிடீனுடன் வினைபுரிந்து Be(CN)2(py)2-சேர்மத்தை உருவாக்குகிறது.

## கட்டமைப்பு
பெரிலியம் சயனைடு கனசதுர படிக அமைப்பை ஏற்றுக்கொள்கிறது. நான்கு சயனைடு எதிர்மின் அயனிகளால் நான்முகியாக ஒருங்கிணைக்கப்பட்ட பெரிலியம் உள்ளது. நான்முகி அவற்றின் உச்சிகளில் இணைக்கப்பட்டிருக்கும். 

## மேற்கோள்கள்

பகுப்பு:பெரிலியம் சேர்மங்கள்
பகுப்பு:சயனைடுகள்
இயற்கைச் சூழல்

**இயற்கைச் சூழல்** (*Natural environment*) என்பது பூமியில் இயற்கையாகத் தோன்றும் அனைத்து உயிரினங்களையும், உயிரற்ற பொருட்களைக் குறிக்கிறது. இது முக்கியமாக இரண்டு கூறுகளைக் கொண்டது: முதலாவதாக, தாவரங்கள், விலங்குகள், நுண்ணுயிரிகள், மண், பாறைகள் மற்றும் புவியின் வளிமண்டலம் போன்றவற்றை உள்ளடக்கிய  இயற்கை அமைப்புகள் ஆகும். இரண்டாவதாக, காற்று, நீர், காலநிலை போன்ற உலகளாவிய இயற்கை வளங்கள் ஆகும்.

இது மனிதர்களால் உருவாக்கப்பட்ட செயற்கைச் சூழலில் இருந்து,  முற்றிலும் மாறுபட்டது. மனித வாழ்விற்குத் தேவையான, அடிப்படை ஆதாரங்களான உணவு, நீர் மற்றும் சுவாசிக்கத் தேவையான காற்றை இயற்கை வழங்குகிறது. இருப்பினும், தற்காலத்தில் மாசுபாடு, காடழிப்பு,  காலநிலை மாற்றம் போன்றவைகள், மனிதச் செயல்பாடுகளால் இயற்கைச் சூழல் கடுமையாகப் பாதிக்கப்பட்டுள்ளது. எனவே, புவியின் சமநிலையைப் பேணவும், எதிர்கால சந்ததியினருக்காகவும் இயற்கையைப் பாதுகாப்பது மிகவும் அவசியமாகும். அதற்கு உலக மக்களிடையை இது குறித்த கவனித்தல், தேடல்கள் தேவையாகும்.

இந்தச் சூழல், மனிதர்களின் உயிர்வாழ்வையும், பொருளாதார நடவடிக்கைகளையும் பாதிக்கும், அனைத்து உயிரினங்களின் இடைவினைகள், காலநிலை, வானிலை மற்றும் இயற்கை வளங்கள் ஆகியவற்றை உள்ளடக்கியது ஆகும்.பூமியில் *முற்றிலும் இயற்கையான* சூழல்கள் இல்லை. இயற்கையானது பொதுவாக தொடர்ச்சியாக மாறுபடுகின்றன.

## இதன் கூறுகள்
* சூழியல் அலகு : பெரும் நாகரிக மனிதத் தலையீடு இல்லாமல், இயற்கை அமைப்புகளாகச் செயல்படும் முழுமையான சூழலியல் அலகுகள் அதிக பங்கு வகிக்கின்றன. இதில் அனைத்து தாவரங்கள், நுண்ணுயிரிகள், மண், பாறைகள், பீடபூமிகள், மலைகள், வளிமண்டலம் மற்றும் அவற்றின் எல்லைகளுக்குள் நிகழும் இயற்கை நிகழ்வுகளும், அவற்றின் தன்மைகளும் ஆகியவை அடங்குகின்றன.
*இத்துடன் நாகரிக, அறிவியல் வளர்ச்சிகளால் உருவான ஆற்றல், கதிர்வீச்சு, மின்சாரம்,  காந்தவியல் போன்றவைகள் இயற்கைச் சூழலில் பெரும் தாக்கத்தை உருவாக்குகின்றன. இவற்றின் தோற்றப்பாடுகளும், அண்டத்தின் இயற்கைவளப் பயன்பாடுகளுக்கும் உள்ள தொடர்புகள் பெருமளவு இன்று ஆராயப் படுகின்றன.

## மேற்கோள்கள்

பகுப்பு:வாழிடங்கள்
பகுப்பு:புவி
பகுப்பு:இயற்கைச் சூழல்
பாலிகார்ப் குஷ்

**பாலிகார்ப் குஷ்** (*Polykarp Kusch*, சனவரி 26, 1911 – மார்ச்சு 20, 1993) ஒரு செருமானிய - அமெரிக்க இயற்பியலாளர் ஆவார். இவர் எலக்ட்ரானின் காந்தத் தன்மை (Magnetic Moment) குறித்து மிக முக்கியமான ஒன்றைக் கண்டுபிடித்தார். எலக்ட்ரான்கள் ஒரு சிறிய காந்தம் போல நடந்து கொள்கின்றன என்று அறிவியலாளர்கள் முன்பே அறிந்திருந்தனர். ஆனால், குஷ் அதை மிகத் துல்லியமாக அளந்தார். இவரது அளவீடுகள், கருத்தியல்ரீதியாகக் கணிக்கப்பட்ட மதிப்பிலிருந்து சிறிது மாறுபட்டிருந்தது. இது ஒரு புதிய இயற்பியல் உண்மை இருப்பதை நிரூபித்தது. இந்தச் சிறிய வேறுபாடு, குவாண்டம் இயற்பியலின் வளர்ச்சிக்கு மிக முக்கியமானதாக அமைந்தது. இந்தக் கண்டுபிடிப்பு மூலம், எலக்ட்ரானைச் சுற்றி பல சிறு ஆற்றல் துகள்கள் (virtual particles) இருப்பது உறுதி செய்யப்பட்டது. இதற்காக பாலிகார்ப் குஷ் 1955ஆம் ஆண்டு இயற்பியலுக்கான நோபல் பரிசு பெற்றார். இன்று இந்தக் கண்டுபிடிப்பு அணுக்கரு இயற்பியல், மின்னணுவியல் போன்ற பல துறைகளில் பயன்படுகிறது.

## மேற்கோள்கள்

பகுப்பு:நோபல் இயற்பியற் பரிசு பெற்றவர்கள்
பகுப்பு:1911 பிறப்புகள்
பகுப்பு:1993 இறப்புகள்
சுசுமிதா மௌரியா

**சுசிசுமிதா மௌரியா** (*Shuchismita Maurya*), ஓர் இந்திய அரசியல்வாதியும், உத்தரப் பிரதேசத்தின் மஜ்கவான் சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர்.

2017ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் முதன்முறையாகத் தேர்ந்தெடுக்கப்பட்டார். 2024ஆம் ஆண்டு நடைபெற்ற மஜ்கவான் சட்டமன்றத் தொகுதி இடைத்தேர்தலில் மீண்டும் வெற்றி பெற்று, இரண்டாவது முறையாக உத்தரப் பிரதேச சட்டமன்றத்தின் உறுப்பினராக ஆனார்.

## அரசியல் வாழ்க்கை
சுசுமிதா மௌரியா 2017 முதல் 2022 வரை 17ஆவது உத்தரப் பிரதேச சட்டமன்றத்தின் உறுப்பினராக இருந்தார். இந்த காலகட்டத்தில் இவர் மஜ்கவான் சட்டமன்றத் தொகுதியை பிரதிநிதித்துவப்படுத்தி பாரதிய ஜனதா கட்சியின் சட்டமன்ற உறுப்பினராக செயல்பட்டார்.

இவர் அரசியல் பின்னணி கொண்ட குடும்பத்தைச் சேர்ந்தவர். இவரது மாமனார் இராம் சந்திர மௌரியா மஜ்கவான் சட்டமன்றத் தொகுதியின் முன்னாள் சட்டமன்ற உறுப்பினராகவும், பாரதிய ஜனதா கட்சியின் அரசியல்வாதியாகவும் இருந்தார். மாமனாரின் மறைவுக்குப் பின்னர், சுசுமிதா மௌரியா அரசியலில் தீவிரமாக ஈடுபடத் தொடங்கினார்.

2017ஆம் ஆண்டு நடைபெற்ற சட்டமன்றத் தேர்தலில் பாரத ஜனதா கட்சியின் வேட்பாளராக போட்டியிட்டு வெற்றி பெற்றார். 2022ஆம் ஆண்டு நடைபெற்ற சட்டமன்றத் தேர்தலில் மஜ்கவான் தொகுதியில் வினோத் குமார் பிந்த் வெற்றி பெற்றார். பின்னர் 2024ஆம் ஆண்டு இவர் மக்களவை உறுப்பினராகத் தேர்ந்தெடுக்கப்பட்டதைத் தொடர்ந்து, அந்தத் தொகுதியில் இடைத்தேர்தல் நடைபெற்றது.

2024ஆம் ஆண்டு நடைபெற்ற இடைத்தேர்தலில் பாரதிய ஜனதா கட்சி மீண்டும் இவரை வேட்பாளராக அறிவித்தது. இத்தேர்தலில் சமாஜ்வாதி கட்சியின் ஜயோதி பிந்தை 4,922 வாக்குகள் வித்தியாசத்தில் தோற்கடித்து வெற்றி பெற்றார்.

## தனிப்பட்ட வாழ்க்கை
சுசுமிதா மௌரியா மத்தியப் பிரதேசத்தின் ரீவாவில் முதுநிலை அறிவியல் பட்டம் பெற்றுள்ளார். பின்னர் இலக்னோவில் மேலாண்மையில முதுநிலை கல்வி பயின்றுள்ளார்.

இந்திய தேர்தல் ஆணையம் முன் தாக்கல் செய்துள்ள இவரது உறுதிமொழிப் பத்திரத்தின் படி, உத்தரப் பிரதேசம் மற்றும் தில்லி உள்ளிட்ட பல இடங்களில் நிலையான சொத்துகளை வைத்துள்ளார்.

## பதவிகள்

## மேலும் பார்க்க
* உத்தரப் பிரதேச சட்டமன்றம்

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
கர்தோயி சட்டமன்றத் தொகுதி

**கர்தோயி சட்டமன்றத் தொகுதி** *(Hardoi Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ஹார்தோய் மாவட்டத்தில் அமைந்துள்ளது. கர்தோயி, ஹார்தோய் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
நாகரசம்பேட்டை

**நாகரசம்பேட்டை** (*Nagarasampettai*) என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தின் கும்பகோணம் தாலுகாவில் அமைந்துள்ள  ஒரு கிராமமாகும்.

## மக்கள் தொகையியல்
2011 ஆம் ஆண்டு நாகரசம்பேட்டை கிராமத்தின் மக்கள் தொகை 2336 ஆகும். இம்மக்கள் தொகையில் 1168 ஆண்களும் 1168 பெண்களும் இருந்தனர். மொத்தமாக 405 குடும்பங்கள் இங்கு வாழ்ந்தன. 

நாகரசம்பேட்டை கிராமத்தின் மொத்த மக்கள் தொகையில் 9.08% பேர் 0-6 வயதுக்குட்பட்டவர்களாக இருந்தனர். குழந்தைகளின் மக்கள் தொகை 212 ஆகும். மாநில சராசரியான 996-என்பதற்கு எதிராக இங்கு பெண் பாலின விகிதம் 1000 ஆக உள்ளது. தமிழ்நாட்டின் மாநில சராசரியான 943 உடன் ஒப்பிடும்போது, ​​இக்கிராமத்தின் குழந்தை பாலின விகிதம் சுமார் 860 ஆக உள்ளது. 

தமிழ்நாட்டுடன் ஒப்பிடும்போது நாகரசம்பேட்டை கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​கிராமத்தின் எழுத்தறிவு விகிதம் 76.27% ஆக இருந்தது. இதில் ஆண்களின் எழுத்தறிவு விகிதம் 86.24% ஆகவும், பெண்களின் எழுத்தறிவு விகிதம் 66.45% ஆகவும் இருந்தது.

நாகரசம்பேட்டை கிராமத்தின் மொத்த மக்கள் தொகையில் பட்டியல் சாதியினர் 36.69% இருந்தனர்.  நாகரசம்பேட்டை கிராமத்தில் தற்போது பட்டியல் பழங்குடியினர் எவரும் இல்லை.

## மேற்கோள்கள்

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
பாண்டியர் செய்த நூல்கள்

மதுரை முகமதியர், விசயநகர மன்னர் ஆட்சிக்கு உட்பட்டிருந்த காலத்தில், தென்காசி, கருவை, கொற்கை நகரங்களில் இருந்துகொண்டு நாடாண்ட பாண்டியரில் மூவர் பத்துத் தமிழ்நூல்களை இயற்றியுள்ளனர். இந்த நூல்கள் பற்றிய விவரங்களை மு. அருணாசலம் தம் நூலில் அட்டவணைப்படுத்திக் காட்டியுள்ளார்.  
## அட்டவணை
### 1-2
 

### 3-4
 

### 5-6

### 7-8

### 9-10

## மேற்கோள்

பகுப்பு:தமிழ் நூல்கள்
செம்பியவரம்பல்

**செம்பியவரம்பல்** (*Sembiavarambal*) என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தின் கும்பகோணம் தாலுகாவில் அமைந்துள்ள  ஒரு கிராமமாகும். கும்பகோணம் வட்டத் தலைமையகத்திலிருந்து சுமார் 13 கிலோமீட்டர் தொலைவிலும், தஞ்சாவூர் மாவட்டத் தலைமையகத்திலிருந்து சுமார் 40 கிலோமீட்டர் தொலைவிலும் இக்கிராமம் அமைந்துள்ளது. செம்பியவரம்பல் கிராமத்திற்கு செம்பியவரம்பல் கிராம பஞ்சாயத்தே நிர்வாக அமைப்பாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி செம்பியவரம்பல் கிராமத்தின் மக்கள் தொகை 1134 ஆகும். இம்மக்கள் தொகையில் 574 ஆண்களும் 560 பெண்களும் இருந்தனர். 

செம்பியவரம்பல் கிராமத்தின் மொத்த மக்கள் தொகையில் 105 பேர் 0-6 வயதுக்குட்பட்டவர்களாக இருந்தனர். இதில் ஆண்குழந்தைகள் எண்ணிக்கை 60 ஆகவும் பெண்குழந்தைகளின் எண்ணிக்கை 45 ஆகவும் இருந்தது.    

மக்கள் தொகையில் எழுத்தறிவு பெற்றவர்களின் எண்ணிக்கை 856 ஆகவும் எழுத்தறிவு பெறாதவர்களின் எண்ணிக்கை 278 ஆகவும் இருந்தது.

செம்பியவரம்பல் கிராமத்தின் மொத்த மக்கள் தொகையில் பட்டியல் சாதியினர் 391 பேர் இருந்தனர்.  செம்பியவரம்பல் கிராமத்தில் தற்போது பட்டியல் பழங்குடியினர் எவரும் இல்லை.

## மேற்கோள்கள்

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
கிரேட்டர் கைலாஷ்

**கிரேட்டர் கைலாஷ்** (*Greater Kailash*) (சுருக்கமாக:**GK**), இந்தியாவின் தில்லி மாநிலத்தின் தெற்கு தில்லி மாவட்டத்தில் அமைந்த ஒரு நகர்புறப் பகுதியாகும். இப்பகுதி தில்லி மாநகராட்சிக்குட்பட்டது. இப்பகுதி கிரேட்டர் கைலாஷ் சட்டமன்றத் தொகுதி மற்றும் புது தில்லி மக்களவைத் தொகுதிக்கு உட்பட்டது.
## பகுதிகள்
கிரேட்டர் கைலாஷ் 3 பகுதிகளாக பிரிக்கப்பட்டுள்ளது. முதல் பகுதியானது ஜம்ருத்பூர் மற்றும் தேவிலி கோன் கிராமப் பகுதிகளைக் கொண்டுள்ளது. 1955ஆம் ஆண்டில் இக்கிராமங்கள் தில்லி மாநகராட்சியுடன் இணைக்கப்பட்டது. இப்பகுதிகள் தில்லி அரசியல்வாதிகளும், பெரு வணிகர்களும் வாழ்கின்றனர்.
## போக்குவரத்து வசதிகள்
* இந்திரா காந்தி பன்னாட்டு வானூர்தி நிலையம் - 22 கிலோமீட்டர்
* ஹசரத் நிசாமுதீன் தொடருந்து நிலையம் - 9 கிலோமீட்டர்
* புது தில்லி தொடருந்து நிலையம் 15 கிலோமீட்டர்

## மேற்கோள்கள்

## வெளி இணைப்புகள்
* Nehru Place Distributors 
* Nehru Place
பகுப்பு:தெற்கு தில்லி மாவட்டம்
பகுப்பு:தில்லி சுற்றுப் பகுதிகள்
கசா, இமாச்சலப் பிரதேசம்

**கசா** (*Kaza* Or  *Kaze*, Or *Karze* Or  *Karzey*), இந்தியாவின் இமாச்சலப் பிரதேசம் மாநிலம், ஸ்பிதி பள்ளத்தாக்கு, லாகௌல் மற்றும் ஸ்பீதி மாவட்டத்தில் அமைந்த அழகிய மலைவாழிடப் பேரூராட்சி ஆகும். இவ்விடம் கடல்மட்டத்திலிருந்து  உயரத்தில் மேற்கு இமயமலையில் உள்ளது. இவ்விடத்தில் ஸ்பீதி ஆறு பாய்கிறது. இவ்விடம் சிம்லாவிற்கு வடகிழக்கே 421கிலோமீட்டர் தொலைவிலும்; லே நகரத்திற்கு தெற்கில் 542  கிலோமீட்டர் தொலைவிலும் உள்ளது. இப்பகுதி பௌத்தப் பண்பாடு கொண்டுள்ள்து.

## நெடுஞ்சாலை
மணாலியிலிருந்து ரோதங் கணவாய் வழியாக ஸ்பிதி பள்ளத்தாக்கு வரைச் செல்லும் தேசிய நெடுஞ்சாலை எண் 505 கின்னௌர் மாவட்டம் மற்றும் இலாகௌல் மற்றும் ஸ்பீதி மாவட்டம் வழியாகச் செல்கிறது.

## தட்ப வெப்பம்
சனவரி மாதத்தில் இதன் குறைந்தபட்ச வெப்பநிலை  ஆகவும், சூலை மாத குறைந்தபட்ச வெப்பநிலை  ஆகவும் உள்ளது.
## வான்படைத்தளம்
இந்திய இராணுவத்தின் வான்படைத்தளம் கசா பேரூராட்சியிலிருந்து 7 கிலோமீட்டர் தொலைவில் உள்ளது.
## மேற்கோள்கள்

## ஆதார நூல்கள்
*Ciliberto, Jonathan. (2013). "Six Weeks in the Spiti Valley". Circle B Press. 2013. Atlanta. 
*Francke, A. H. (1914, 1926). *Antiquities of Indian Tibet*. Two Volumes. Calcutta. 1972 reprint: S. Chand, New Delhi.
*Handa, O. C. (1987). *Buddhist Monasteries in Himachal Pradesh*. Indus Publishing Company, New Delhi. .
*Kapadia, Harish. (1999). *Spiti: Adventures in the Trans-Himalaya*. Second Edition. (1st edition 1996). Indus Publishing Company, New Delhi. .

## வெளி இணைப்புகள்
*
*Spiti Tourist Places
*Kaza Hill Station
*Parasol Retreat KAZA
*Kaza:A complete travel guide 
பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
ஸ்மைலொடோன்

*சிமைலொடோன்* (S*milodon*) என்பது முற்றிலும் அழிந்த ஒரு கொடுவாள் பூனையாகும். இவை பிலிசுடோசின் காலத்தில் வாழ்ந்து மறைந்தன.

## சிற்றினங்கள்
சிமைலொடோன் பேரினம் பின்வரும் சிற்றினங்களாக வகைப்படுத்தபட்டுள்ளது:

* *சிமைலொடோன் பாப்புலேட்டர்*
* *சிமைலொடோன் பேடாலிசு*
* *சிமைலொடோன் கிரேசிலிசு*
alt=ஸ்மைலொடோன் பாப்புலேட்டர் - கற்பனை சித்தரிப்பு.|thumb|343x343px|ஸ்மைலொடோன் பாப்புலேட்டர்

*சிமைலொடோன் கிரேசிலிசு* இந்த பேரினத்தில் முதலாவதாக தோன்றிய விலங்கினம் ஆகும். இவை எடையில் சிறியதாகவும், 5-25 லட்சம் ஆண்டுகளுக்கு முன்பு வாழ்ந்ததாகவும், இயற்கையியலாளர்களால் கருதுகின்றனர்.

*சிமைலொடோன் பாப்புலேட்டர்* 10,000 ஆண்டுகளுக்கு முன்பு வரை வாழ்ந்த ஓரினமாகும். இவை, தற்போதைய தென் அமேரிக்க கண்டத்தில் 10 லட்சம் ஆண்டுகளுக்கு முன் தோன்றின. 200-400 கிலோ எடைக்கொண்ட இவற்றின் மேல் தாடையின் கோரைப்பற்கள், 28 செமீ நீளமாகவும், கொடுவாள் போன்ற அமைப்பையும் கொண்டதாகும்.

*சிமைலொடோன் பேடாலிசு* 16 லட்சம் ஆண்டுகளுக்கு முன் தற்போதைய லாஸ் ஏஞ்சலஸில் தோன்றிய இனமாகும். இவற்றின் தொன்ம படிமங்கள் லாஸ் ஏஞ்சலஸின் நிலப்பரப்புகளில் அதிகளவில் கிடைத்துள்ளன. எடையில் குறைந்தபட்சம் 200 கிலோவாக இருந்திருக்கும்.

## கண்டறிதல்
டென்மார்க் நாட்டைச் சேர்ந்த இயற்கையியலாளர் பீட்டர் வில்கம் லுண்ட் என்பவர் 1841-இல் தென் அமெரிக்கக் கண்டத்தில் உள்ள பிரேசில் நாட்டில் உள்ள சிறு நகரின் குகையில் *ஸ். பாப்புலேட்டர்* சிற்றினக் கொடுவாள் பூனை ஒன்றின் தொல்படிமத்தை முதன் முதலாய்க் கண்டறிந்தார்.

## வேட்டையாடும் முறை
இவற்றின் முனங்கால்கள் நீளமாகவும் வலுவாகவும் இருந்ததால், இவை பாய்ந்து வேட்டையாடும் முறையை கையாண்டனர். இவை தம் வாயை 120 பாகைகள் (120°) திறந்து, தம் இரையின் கழுத்து பகுதியினை கடித்து, வேட்டையாடின. இவற்றின் வேட்டை திறன் சிறுத்தைக்கு சமமானதாகும் என நிபுணர்கள் கருதுகின்றனர்.
alt=ஸ்மைலொடோன் பேடாலிசை கற்பனை சித்தரிப்பு செய்த போது.|thumb|364x364px|''ஸ்மைலொடோன் பேடாலிசு''

இவை வேகமாக ஓடாவிட்டாலும், தம் பாய்ச்சல் திறனால் வேட்டையாடின. இவற்றின் வால் சிறியதாக இருந்தன.

ஸ்மைலொடோன்களின் கோரைப்பற்களில் உள்ள கார்பன் மற்றும் ஆக்சிசனின் ஐசோடோப்புகளின் விகிதத்தை ஆய்வு செய்ததில், இவை வளர சராசரியாக 12-18 மாதங்கள் ஆகியிருக்க கூடும் என ஆராய்ச்சியாளர்கள் தெரிவிக்கின்றனர்.

## தொல்சூழ்நிலையியல்
இவை கம்பளி யானை, குதிரை, ஒட்டகம், அசையாக்கரடி, இரட்டைப்படைக் குளம்பிகள், இலாமாக்கள், காட்டுப் பன்றிகள், அலிகேட்டர், மான், தும்பிப்பன்றி, காட்டெருது போன்ற இதர வரலாற்றுக் காலத்திற்கு முந்தைய விலங்குகளைக் கொன்று தின்னதாக நம்பப்படுகிறது. 

## மேற்கோள்கள்

* 

## வெளி இணைப்புகள்

பகுப்பு:பூனைப் பேரினம்
பகுப்பு:ஊனுண்ணி விலங்குகள்
பகுப்பு:அற்றுவிட்ட இனங்கள்
நெப்டியூனைல் புளோரைடு

**நெப்டியூனைல் புளோரைடு** (Neptunyl fluoride) என்பது NpO2F2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
நீரேற்றப்பட்ட டிரையாக்சைடுடன் வாயுநிலை ஐதரசன் புளோரைடை வினைபுரியச் செய்வதன் மூலமும், 350 °செல்சியசு வெப்பநிலையில் Np2O5-சேர்மத்தை அல்லது 225 °செல்சியசு வெப்பநிலையில் NpO<sub>3</sub>·H<sub>2</sub>O-சேர்மத்தை நேரடியாக புளோரினேற்றம்  செய்வதன் மூலமும் நெப்டியூனைல் புளோரைடைத் தயாரிக்கலாம்.

## இயற்பியல் பண்புகள்
நெப்டியூனைல் புளோரைடு சேர்மம் அறுகோணப் படிக அமைப்புடைய, R3m என்ற இடக்குழுவைக்  கொண்ட ஓர் இளஞ்சிவப்பு நிறத் திண்மத்தை உருவாக்குகிறது. நீரில் கரையும், ஆனால் பொதுவான கரிமக் கரைப்பான்களில் கரையாது.

## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:ஆக்சிபுளோரைடுகள்
ந. புண்ணியமூர்த்தி

**நடேசன் புண்ணியமூர்த்தி** (*N. Punniamurthy*) என்பவர் இந்தியாவின் தமிழ்நாட்டைச் சேர்ந்த கால்நடை மருத்துவரும், ஆராய்ச்சியாளரும் ஆவார். இந்திய அரசு இவருக்கு 2026ஆம் ஆண்டிற்கான பத்மசிறீ விருதினை மருத்துவத்துறையில் இவரின் சேவைக்காக வழங்கியுள்ளது.

## கல்வி
புண்ணியமூர்த்தி தமிழ்நாட்டில் தஞ்சாவூரைச் சேர்ந்தவர் ஆவார். இவர் சென்னையிலுள்ள கால்நடை மருத்துவக் கல்லூரியில் கால்நடை மருத்துவம் தொடர்பாக இளநிலை, முதுநிலை பட்டங்களுடன் ஆராய்ச்சியில் முனைவர் பட்டமும் பெற்று, தஞ்சாவூரில் உள்ள கால்நடை மருத்துவப் பல்கலைக்கழகப் பிரிவில் பேராசிரியராக பணியாற்றியவர் ஆவார்.

## விருதுகள்
* 2026-பத்மசிறீ விருது-இந்திய அரசு
* 2019-வாழ்நாள் சாதனை விருது-இந்திய கால்நடை கழகம்
* 2013-தமிழ்நாடு அறிவியலாளர் விருது-தமிழ்நாடு மாநில அறிவியல் தொழில்நுட்ப மன்றம், சென்னை

## மேற்கோள்கள்

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:தஞ்சாவூர் மாவட்ட மக்கள்
திருவனந்தபுரம் வி. சுரேந்திரன்

**திருவனந்தபுரம் வி. சுரேந்திரன்** (*Trivandrum V. Surendran*) என்பவர் கேரளத்தைச் சேர்ந்த ஒரு மிருதங்க இசைக் கலைஞர் ஆவார். இவர் சங்கீத நாடக அகாதமி விருது, கேரள சங்கீத நாடக அகாதமி கூட்டாளர், கேரள சங்கீத நாடக அகாதமி விருது, சென்னை மியூசிக் அகாதமி விருது உள்ளிட்ட பல விருதுகளைப் பெற்றுள்ளார்.

## வாழ்க்கை வரலாறு
வி. சுரேந்திரன் 1942 ஆகத்து 14 அன்று கேரளத்தின் திருவனந்தபுரத்தில் பிறந்தார்.  திருவனந்தபுரத்தின் எடப்பழஞ்சியைச் சேர்ந்த இவர், தன் மாமா பி. கங்காதரன் நாயரிடமிருந்து இசைக் கருவிகளை வாசிக்க  கற்றுக்கொண்டார்.  சுரேந்திரன்  திருவனந்தபுரத்தில் உள்ள சுவாதி திருநாள் இசைக் கல்லூரியில் சேர்ந்து 1959 ஆம் ஆண்டு பட்டம் பெற்றார்.  1962 இல் அங்கேயே *கணபூஷணம் படிப்பை* முடித்தார்.  பிரபல மிருதங்கக் கலைஞர் மாவேலிக்கரை வேலுக்குட்டி நாயரிடம் நான்கு ஆண்டுகள் மிருதங்கம் பயின்ற பிறகு, இந்திய அரசின் பண்பாட்டு அமைச்சகத்தின் உதவித்தொகையுடன் குருகுல கல்வி முறையில் பாலக்காட்டு மணி ஐயரின் சீடரானார்.  இவரது குரு மணி ஐயர் தான் இவருக்கு திருவனந்தபுரம் வி. சுரேந்திரன் என்ற பெயரைச் சூட்டினார். 

இவர் படித்த சுவாதி திருநாள் இசைக் கல்லூரியிலேயே 1970 ஆம் ஆண்டு ஆசிரியரானார்.  1974 ஆம் ஆண்டு, தனது 28 வயதில், கோழிக்கோடு அனைத்திந்திய வானொலியின் இசைத் துறையில் இசைக் கலைஞராகச் சேர்ந்து, முப்பது ஆண்டுகள் பணியாற்றினார்.  இந்தியாவிலும் வெளிநாட்டிலும் மிருதங்கம் குறித்த பல பயிலரங்குகளை நடத்தியுள்ளார்.

### தனிப்பட்ட வாழ்க்கை
சுரேந்திரன் தன் மனைவி கே.சுசீலாவுடன் எடப்பழஞ்சி விவேகானந்தா நகர் துவானியில் வசித்து வருகிறார்.  இவரின் இரண்டு மகன்களில், சந்தீப் மிருதங்கத்திலும், சங்கர் வயலினிலும் வல்லவர்கள். 

## இசை வாழ்க்கை
இவர் *தஞ்சாவூர் பாணி* மிருதங்கக் கலையின் முன்னோடிகளில் ஒருவர். 

1981 ஆம் ஆண்டில், சுரேந்திரன் திருவனந்தபுரம் அனைத்திந்திய வானொலியில் இசைக் கலைஞராக நியமிக்கப்பட்டார். அங்கு நவராத்திரி மண்டப இசை விழாவில் பல முக்கிய இசைக்கலைஞர்களுடன் மிருதங்கம் வாசிக்கும் வாய்ப்பைப் பெற்றார்.  செம்பை வைத்தியநாத பாகவதர், கே. வி. நாராயணசுவாமி, எஸ். பாலசந்தர், கொ. சி. நாராயணசாமி போன்ற பல பிரபல வாத்தியக் கலைஞர்களுடன் இணைந்து இவர் இசை நிகழ்ச்சிகளை நடத்தியுள்ளார். 

## விருதுகளும் கௌரவங்களும்
சுரேந்திரன் கேரள சங்கீத நாடக அகாதமி விருது, சென்னை மியூசிக் அகாடமி விருது, நவரச சங்கீத சபா விருது, சங்கீத பாரத புரஸ்காரம், மிருதங்க வாத்யரத்னம் விருது, மதுரை சங்கீத சபையின் லயவத்யவிஷாரத் விருது உள்ளிட்ட பல விருதுகளைப் பெற்றுள்ளார்.  இவர் 2022 நவம்பரில் ஸ்ரீ குருவாயூரப்பன் செம்பை புரஸ்காரம் பெற்றார்.  2019 இல் கர்நாடக இசைக்கருவி மிருதங்கத்திற்கான சங்கீத நாடக அகாடமி விருதையும்,   கேரள சங்கீத நாடக அகாடமி பெல்லோஷிப்பையும்  பெற்றார். 

## மேற்கோள்கள்

பகுப்பு:வாழும் மக்கள்
பகுப்பு:1942 பிறப்புகள்
பகுப்பு:கேரள சங்கீத நாடக அகாதமி விருது பெற்றவர்கள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:கருநாடக இசைக்கருவிக் கலைஞர்கள்
பகுப்பு:மிருதங்கக் கலைஞர்கள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
பகுப்பு:ஊர்ப் பெயரால் அறியப்படும் மக்கள்
சின்னர்சு திரைப்படம்

**சின்னர்சு திரைப்படம்** (*Sinners (2025 film)*) என்ற ஆங்கிலத் திரைப்படம் அமெரிக்க ஐக்கிய நாடுகள்|அமெரிக்காவில் 2025 ஆம் ஆண்டு வெளிவந்தது. இது இனம்புரியாத நிகழ்வுகளை அடிப்படையாகக் கொண்ட திகில் திரைப்படம் ஆகும். இத்திரைப்படத்தை பிரபல இயக்குனர் ரையன் கூக்லர் எழுதி, இயக்கி, தயாரித்துள்ளார். இதில் மைக்கேல் பி. ஜோர்டான் இரட்டை வேடங்களில் நடித்துள்ளார். 1930-களில் அமெரிக்காவின் மிசிசிப்பி பகுதியில் நிலவிய இனவெறி மற்றும் பொருளாதார மந்தநிலைக் காலத்தில் இக்கதை நடக்கிறது. இனம்புரியா ஆற்றல்கள், இரத்தக் காட்டேரிகள், வாம்பைர் சமூகப் போராட்டங்களை மையமாகக் கொண்டு, 'தெற்கு கோதிக்' (Southern Gothic) முறையில் இப்படம் உருவாக்கப்பட்டுள்ளது.

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
நெப்டியூனியம் டெட்ரா அயோடைடு

**நெப்டியூனியம் டெட்ரா அயோடைடு** (Neptunium tetraiodide) என்பது NpI4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் அயோடினும் சேர்ந்து உருவாகும் இச்சேர்மம் அது இன்னும் கண்டுபிடிக்கப்படாவிட்டாலும், நிலைத்தன்மை உடையதாக இருக்கும் என்று எதிர்பார்க்கப்படுகிறது.

## தயாரிப்பு
வெற்றிடத்தில் 200 °செல்சியசு வெப்பநிலையில் நெப்டியூனியம் டெட்ராகுளோரைடை சிலிக்கான் டெட்ரா அயோடைடுடன் சேர்த்து சூடுபடுத்துவதன் மூலம் நெப்டியூனியம் டெட்ரா அயோடைடைப் பெற முயற்சி செய்யப்பட்டது. இருப்பினும், நெப்டியூனியம்(III) அயோடைடு உருவாவதில் மட்டுமே முடிந்தது.

## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:அயோடைடுகள்
பகுப்பு:கருத்தியலான வேதிச் சேர்மங்கள்
சண்டீலா சட்டமன்றத் தொகுதி

**சண்டீலா சட்டமன்றத் தொகுதி** *(Sandila Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ஹர்தோய் மாவட்டத்தில் அமைந்துள்ளது. சண்டீலா, மிசிரிக் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
சுங்கை பாக்காப் சட்டமன்றத் தொகுதி

**சுங்கை பாக்காப் சட்டமன்றத் தொகுதி** (**N20**) (மலாய்: *Bahagian Pilihan Raya Sungai Bakap*; ஆங்கிலம்: *Sungai Bakap State Constituency*) என்பது மலேசியா, பினாங்கு மாநிலத்தில் உள்ள சட்டமன்றத் தொகுதி ஆகும். 1959 முதல் பினாங்கு மாநில சட்டமன்றத்தில் பிரதிநிதிக்கப்படுகிறது.

சுங்கை பாக்காப் சட்டமன்றத் தொகுதி 1959-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2023-ஆம் ஆண்டில் நடைபெற்றது. பின்னர் 2024-இல் இடைத்தேர்தல் நடைபெற்றது. தற்போது பெரிக்காத்தான் நேசனல் கூட்டணியைச் சேர்ந்த அபிடின் இசுமாயில் என்பவர் இந்தச் சட்டமன்றத் தொகுதியின் உறுப்பினராக உள்ளார்.

## சுங்கை பாக்காப்

சுங்கை பாக்காப் (*Sungai Bakap*) என்பது மலேசியா, பினாங்கு, தென் செபராங் பிறை மாவட்டத்தில் அமைந்துள்ள ஒரு நகரம். இந்த நகரத்திற்கு தெற்கில் ஜாவி ஆறு *(Sungai Jawi);* வடக்கில் சிம்பாங் அம்பாட் *(Simpang Ampat)* நகரமும்; வால்டோர் கிராமமும் உள்ளன. சுங்கை பாக்காப் புறநகர்ப்பகுதி நிபோங் திபால் நகரில் இருந்து 5 கி.மீ. தொலைவில் உள்ளது. இருப்பினும் மிக அருகாமையில் உள்ள பெரிய நகரம் புக்கிட் மெர்தாஜாம். 

ஈப்போ, கோலாலம்பூர், பினாங்கு, அலோர் ஸ்டார் போன்ற மாநகரங்களில் இருந்து சுற்றுப் பயணிகள் இங்கு வந்து ஓய்வு எடுத்துக் கொள்வது வழக்கம். இங்கு மலிவான விலையில் உணவுப் பொருட்கள் கிடைக்கின்றன. அதனால் அதிகமான அளவில் சுற்றுப் பயணிகள் இங்கு வருகிறார்கள்.

## வரலாறு

## தேர்தல் முடிவுகள்

## மேலும் காண்க
* பிறை சட்டமன்றத் தொகுதி
* பத்து ஊபான் சட்டமன்றத் தொகுதி
* பாகன் டாலாம் சட்டமன்றத் தொகுதி
* மலேசியத் தேர்தல் தொகுதிகள்

## மேற்கோள்கள்

## வெளி இணைப்புகள்

பகுப்பு:பினாங்கு சட்டமன்றத் தொகுதிகள்
இரவி சர்மா

**இரவி சர்மா** (*Ravi Sharma*) இந்தியாவின் உத்தரப்பிரதேசத்தைச் சேர்ந்த ஓர் அரசியல்வாதியாவார்.  ஜான்சி மாவட்டத்தில் உள்ள ஜான்சி நகர் சட்டமன்றத் தொகுதியிலிருந்து தேர்ந்தெடுக்கப்பட்டு உத்தரப் பிரதேச சட்டமன்ற உறுப்பினராக உள்ளார்.  2022 ஆம் ஆண்டு நடைபெற்ற  உத்தரப்பிரதேச சட்டப்பேரவை தேர்தலில் பாரதிய சனதா கட்சியைப் பிரதிநிதித்துவப்படுத்தி வெற்றி பெற்றார்.

## ஆரம்பகால வாழ்க்கை மற்றும் கல்வி
உத்தரப்பிரதேசத்தின் ஜான்சி மாவட்டத்தில் ஜான்சியில் சர்மா பிறந்தார். இவர் சத்ய பிரகாசு சர்மாவின் மகன் ஆவார். 1990 ஆம் ஆண்டு சனவரி மாதம் 31 ஆம் தேதியன்று சுனிதாவை மணந்து கொண்டார். இத்தம்பதியருக்கு ஒரு மகனும் ஒரு மகளும் உள்ளனர்.  பிராமண சமூகத்தைச் சேர்ந்த இவர் ஜான்சியில் வசிக்கிறார். தனது சட்டப் படிப்பை 1991 ஆம் ஆண்டில்  முடித்தார். அதற்கு முன்பு ஜான்சியில் இருந்த புந்தேல்கண்ட் பல்கலைக்கழகத்தின் பி. கே. டி கல்லூரியில் தனது இளம் வணிகவியல் படிப்பை 1988 ஆம் ஆண்டில் முடித்தார்.

## தொழில்
2022 ஆம் ஆண்டு நடைபெற்ற உத்தரப்பிரதேச சட்டப்பேரவைத் தேர்தலில் பாரதிய சனதா கட்சியைப் பிரதிநிதித்துவப்படுத்தும் வகையில் ஜான்சி நகர் சட்டமன்றத் தொகுதியில் போட்டியிட்டு சர்மா வெற்றி பெற்றார். 148,262 வாக்குகளைப் பெற்று தனது நெருங்கிய போட்டியாளரான சமாச்வாடி கட்சி சீதாராம் குசுவாகாவை 76,353 வாக்குகள் வித்தியாசத்தில் தோற்கடித்தார்.  முதலில் 2012 ஆம் ஆண்டு நடைபெற்ற உத்தரப்பிரதேச சட்டப்பேரவைத் தேர்தலில் பாரதிய சனதா கட்சியின் போட்டியாளராகப் போட்டியிட்டு  வெற்றி பெற்று சட்டமன்ற உறுப்பினர் ஆனார், மேலும் 2017 ஆம் ஆண்டு நடைபெற்ற உத்தரப்பிரதேச சட்டமன்ற தேர்தலிலும் வெற்றி பெற்று பதவியைத் தக்க வைத்துக் கொண்டார். 2022 ஆம் ஆண்டில், இவர் தொடர்ந்து மூன்றாவது முறையாக வென்றார்.

## மேற்கோள்கள்

பகுப்பு:உத்தரப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1971 பிறப்புகள்
கெஃபிர்

**கெஃபிர்** (*Kefir*)கெஃபிர் தானியங்களிலிருந்து தயாரிக்கப்படும் தயிர் அல்லது அய்ரானைப் போன்ற ஒரு புளிக்கவைக்கப்பட்ட பால் பானமாகும். இது பசுக்கள், ஆடுகள் அல்லது செம்மறி ஆடுகளின் பாலில் கெஃபிர் தானியங்களைக் கலப்பதன் மூலம் தயாரிக்கப்படுகிறது. இது பாலில் கெஃபிர் தானியங்களைக் கலந்து ஈஸ்டைச் சேர்த்து புளிக்க வைத்து தயாரிக்கப்படும் ஒரு புளித்த பானமாகும். இது தயிரை ஒத்திருக்கும். ஆனால் அதிக புளிப்பு மற்றும் சற்று கசப்புச் சுவையுடன் இருக்கும்; இது செரிமான ஆரோக்கியத்தை மேம்படுத்தவும், இரத்த சர்க்கரை மற்றும் உயர் இரத்த அழுத்தம் கட்டுப்படுத்தவும் உதவும் நன்மை பயக்கும் நுண்ணுயிரிகளின் (குடல் நுண்ணுயிரிகளைப் போன்றவை) வளர்ச்சியைத் தூண்டும் ஒரு ஆரோக்கியமான பானம். வைட்டமின்கள் மற்றும் கனிமங்களின் நல்ல மூலமாகும். மேலும் இது புரதத்தை உடைத்து, லாக்டோசை நீக்குகிறது. இப்பானம் இரண்டு வகைகளில் தயாரிக்கப்படுகிறது. பால் கெஃபிர், கெஃபிர் தானியங்களை பாலில் கலந்து புளிக்க வைத்து தயாரிக்கப்படுகிறது. நீர் கெஃபிர்: கெஃபிர் தானியங்களை தண்ணீரில் கலந்து புளிக்க வைத்து தயாரிக்கப்படுகிறது.

கெஃபிர் என்பது மேற்கு யூரேசியா நாடுகளில் காலை அல்லது மதியம் அல்லது இரவு  உணவுடன் உட்கொள்ளும் பானமாகும். கெஃபிர் நாளின் எந்த நேரத்திலும் உட்கொள்ளப்படுகிறது, எடுத்துக்காட்டாக *ஜெல்னிக்* (செல்ஜானிகா), *பியூரெக்* மற்றும் *பனிட்சா*/*கிபானிகா* போன்ற ஐரோப்பிய பேஸ்ட்ரிகளுடன், குளிர் சூப்களில் ஒரு மூலப்பொருளாகவும் உள்ளது.
## இதனையும் காண்க
* குவாசு
## மேற்கோள்கள்

பகுப்பு:பானங்கள்
புராணம் - நூல்

தமிழில் உள்ள புராண நூல்கள் எவ்வாறு அமைந்துள்ளன என்பதை மு. அருணாசலம் தொகுப்புக் குறிப்பு ஒன்றைத் தந்துள்ளார். 

தமிழில் புராணம் செய்த ஆசிரியர்கள் 22 பேர்.
இவற்றறில் 5 பேர் புராணம் கிடைக்கவில்லை. 
கிடைத்த புராணங்களில் சுமார் 60 ஆயிரம் பாடல்கள் உள்ளன. 
* பதினெண் புராணம் என்று வரையறுக்கும் தொகுப்பு ஒன்று உள்ளது.
* பாண்டியர் செய்த நூல்கள் என்னும் தலைப்பில் சில புராணங்களின் விவரங்கள் உள்ளன.
## அமைப்பு
புராணங்கள் சிறந்த இலக்கியச்சுவை  கொண்டவை.
400 ஆண்டு கால மக்களின் வாழ்க்கையைப் பிரதிபலிப்பவை. 
நீதிகள், ஆட்சிமுறை, நாட்டு வருனணை, அகத்துறை ஆகியவற்றைப் பிரதிபலிக்கின்றன. 

போர் பற்றி எழுதும் இவர்கள் போர்வீரர்கள் இல்லை, எழுதுகோல் வீரர்கள் எழுதுகின்றனர். 

சுவைக்காக யமகம், திரிபு, மடக்கு பாடல்களைக் கையாளுகின்றனர். 

மரங்கள் என்று என்று வந்தால் தமக்குத் தெரிந்த மரங்களையெல்லாம் அடைமொழிகளோடு அடுக்குகின்றர். 

சமயம் என்று வந்தால் பூசை, சடங்கு வகைவளைப் பேசுகின்றனர். வைணவம் என்று வந்தால் தசாவதாரம், ஆழ்வார்கள் பற்றிய செய்திகளைக் கூறுகின்றனர். 

ஒழுக்கநெறி பிறழ்ந்தால் நரகம் என்று காட்டுகிறார்கள். நரக வகைகள், அவற்றில் படும் துன்பங்கள் போன்றவற்றை கற்பனை செய்துகொண்டு பாடுகிறார்கள். 

பேய்களைப் பாடுகின்றனர். மருத்துவம் பற்றிப் பேசுகின்றனர்.
அரசு அன்று கொள்ளும் தெய்வம் நின்றுகொல்லும் என்று மெய்ப்பிக்கிறார்கள். 
தெய்வத்தை வேண்டுதல் நிகழ்கிறது. 

வீரை ஆளவந்தார் வடமொழி ஞான வாசிட்டத்தைத் தமிழில் 2000 செய்யுள்களில் பாடியுள்ளார். 

வரதுங்க ராம  பாண்டியன் மனைவி, எல்லப்ப நாவலர் மனைவி ஆகியோர் நூல் செய்யாவிட்டாலும் தமிழில் புலமை மிக்கவராக விளங்கினார். 

## மேற்கோள்

பகுப்பு:புராணங்கள்
இராக்கேசு குமார் கோசுவாமி

**இராக்கேசு  குமார் கோசுவாமி** (*Rakesh Kumar Goswami*) இந்தியாவைச் சேர்ந்த ஓர் அரசியல்வாதியாவார். 18 ஆவது உத்தரப் பிரதேச சட்டமன்றத்தில் மகோபா மாவட்டத்தின் மகோபா சட்டமன்றத் தொகுதியில்  போட்டியிட்டு வெற்றிபெற்று  உத்தரபிரதேசத்தில் சட்டமன்ற உறுப்பினர் ஆவார்.   பாரதிய சனதா கட்சி உறுப்பினராக இவர் உத்தரப்பிரதேச அரசியலில் இயங்குகிறார். 

## ஆரம்பகால வாழ்க்கை
இராக்கேசு  குமார் கோசுவாமி 1954 ஆம் ஆண்டு சனவரி மாதம் 26 ஆம் தேதியன்று  உத்தரபிரதேசத்தின் மகோபாவில் கிசோரி கிசோர்  கோசுவாமியின் மகனாக ஓர் இந்து குடும்பத்தில் பிறந்தார். காயத்ரி என்ற பெண்ணை 1984 ஆம் ஆண்டு பிப்ரவரி மாதம் 27 ஆம் தேதியன்று திருமணம் செய்து கொண்டார். இவர்களுக்கு ஒரு குழந்தை உள்ளது.

## கல்வி
இராக்கேசு குமார் கோசுவாமி ஜான்சியில்  உள்ள புந்தேல்கண்டு பல்கலைக்கழகத்தில் இளங்கலை சட்டத்துடன் தனது கல்வியை முடித்தார்.

## பதவிகள்

## மேலும் காண்க
* பதினெட்டாவது உத்தரப் பிரதேச சட்டப்பேரவை
* உத்தரப் பிரதேச சட்டப் பேரவை

## மேற்கோள்கள்

பகுப்பு:உத்தரப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மகோபா மாவட்ட நபர்கள்
பகுப்பு:வாழும் மக்கள்
பகுப்பு:1954 பிறப்புகள்